## Izmjene i dopune Poslovnika Državnog sudbenog vijeća

### NN 135/1999 (10.12.1999.), Izmjene i dopune Poslovnika Državnog sudbenog vijeća

# DRŽAVNO SUDBENO VIJEĆE

Na temelju članka 16. stavak 3. Zakona o izmjenama i dopunama
Zakona o Državnom sudbenom vijeću (»Narodne novine«
br. 49/99) Državno sudbeno vijeće na sjednici održanoj
2. prosinca 1999. godine donijelo je

## IZMJENE I DOPUNE

### POSLOVNIKA DRŽAVNOG SUDBENOG VIJEĆA

Članak 1.

U Poslovniku Državnog sudbenog vijeća (»Narodne
novine«, br. 85/94) članak 5. briše se.

Članak 2.

U članku 6. stavak 3. mijenja se i glasi:

»Odluku o prijedlogu razrješenja dužnosti predsjednika
ili člana Državnog sudbenog vijeća prije isteka
vremena, na koje je izabran, donosi Državno sudbeno vijeće
dvotrećinskom većinom glasova svih članova
Državnog sudbenog vijeća«.

Članak 3.

U članku 8. stavak 2. mijenja se i glasi:

»Odluke Vijeća o razrješenju predsjednika suda
ili suca, državnih odvjetnika i njihovih zamjenika moraju
biti izrađene u pismenom obliku, obrazložene i sadržati
pouku o pravnom lijeku.«

Članak 4.

U članku 10. iza alineje 6. dodaje se alineja koja glasi:

»Skrbi o izvršenju odluka Vijeća«.

Alineje 7., 8. i 9. postaju alineje 8., 9. i 10.

Članak 5.

U članku 16. stavak 2. iza riječi »prepisuje«
stavlja se »točka«, a ostale riječi brišu
se.

Članak 6.

U članku 19. stavak 2. iza riječi: »imenovanju«
stavlja se »točka«, a ostale riječi brišu
se.

Članak 7.

U članku 20. stavak 1. iza riječi »suci«
umeće se, i dodaju riječi: »državni odvjetnici
ili njihovi zamjenici«, a stavak 3. briše se.

Članak 8.

U članku 21. stavak 1. riječ: »sazivlje«,
zamjenjuje se riječju: »saziva«.

Članak 9.

U članku 23. stavak 2. mijenja se i glasi:

»Predsjednik Državnog sudbenog vijeća kad primi
zahtjev za pokretanje stegovnog postupka saziva sjednicu Državnog
sudbenog vijeća na kojoj se imenuju predsjednik i dva člana
Stegovnog suda«.

Stavak 3. briše se.

Članak10.

Iza članka 23. dodaje se nova glava VII. i članak
23.a. koji glase:

»VII. STRUČNE SLUŽBE«

Članak 23.a.

Vijeće ima stručnu službu koja obavlja administrativne,
tehničke i računovodstvene poslove.

Broj službenika i namještenika za obavljanje administrativnih,
tehničkih i računovodstvenih poslova, uvjete za
obavljanje tih poslova i njihov opseg, propisuju se posebnim poslovnikom,
kojeg donosi predsjednik Državnog sudbenog vijeća.

Članak 11.

Članci 24. i 25. brišu se.

Članak 12.

U glavi: »VII. ODGOVARAJUĆA PRIMJENA POSLOVNIKA NA
DRŽAVNE ODVJETNIKE« broj: »VII.« zamjenjuje
se brojem: »VIII.«.

Članak 13.

U članku 26. iza riječi: »vijeću«
briše se »točka« i dodaju riječi:
»i Zakona o izmjenama i dopunama Zakona o Državnom sudbenom
vijeću«.

Članak 14.

U glavi: »VIII: PRIJELAZNE I ZAVRŠNE ODREDBE« broj
»VIII.« zamjenjuje se brojem: »IX.«.

Članak 15.

Članci: 27. i 28. brišu se.

Članak 16.

U cijelom tekstu Poslovnika riječ »disciplinski«
zamjenjuje se riječju »stegovni« i »suspenzija«
se zamjenjuje riječima: »privremeno udaljenje od
obnašanja dužnosti« u odgovarajućem padežu.

Članak 17.

Izmjene i dopune ovog Poslovnika stupaju na snagu danom prihvaćanja
od Državnog sudbenog vijeća.

Zagreb, 2. prosinca 1999.

Predsjednik
**Ante Potrebica,** v. r

Izmjene i dopune, NN 135/1999-2104